इस वर्ष भी स्वर्णशारदा स्कालरशिप के तहत प्रदेश के सभी 51 जिलों की टॉपर छात्राओ को पचास हजार की स्कालरशिप प्रदान कर रहा है । स्वर्ण शारदा स्कालरशिप योजना के तहत बालाघाट जिले से प्रतिभावान छात्रा कु. दीपल जैन का चयन किया गया है। जिसने कक्षा 12 वी में प्रदेश औऱ जिले में अपना नाम रौशन किया है। 20 अगस्त सोमवार को विधानसभा भोपाल के मानसरोवर भवन में आयोजित समारोह में मुख्यमंत्री शिवराज सिंह चौहान एवं आध्यात्मिक गुरु पवन सिन्हा दीपल को प्रशस्ति पत्र और स्कालरशिप की राशि प्रदान करेंगे। दीपल के चयन से बालाघाट जिले के प्रशासनिक अधिकारियों गणमान्य नागरिकों, जनप्रतिनिधियों एवं पत्रकारों ने शुभकामनाएं दी हैं। इस कार्यक्रम का लाइव प्रसारण आईबीसी 24 न्यूज़ चैंनल में सुबह 8 बजे से लाइव दिखाया जाएगा। जिसमे आप सभी आमंत्रित है।